OzLabs/hebrew-wiki-articles huggingface dataset:
בוא הביתה (שיר של שלומי שבת)

"בוא הביתה" הוא סינגל של הזמר הישראלי שלומי שבת, מתוך אלבום שיתופי הפעולה העתידי שלו, "חברים 3", בשיתוף עם אחותו לאה שבת ובניו מנור ואביהו שבת. השיר יצא לאור ב-18 באוקטובר 2020, כסינגל השלישי מתוך האלבום, על ידי חברת התקליטים ארומה מיוזיק.

== רקע וכתיבה ==
השיר, שנכתב והולחן על ידי מבצעי השיר יחד עם אבי אוחיון והופק על ידי מתן דרור, הוא בלדה העוסקת באישיות אליה מתגעגע הדובר, הקורא לה "לבוא הביתה".

על השיר, שיצא במהלך אשפוזו של שבת בבית חולים לאחר שחלה במחלת הקורונה, אמר שבת: "בימים מורכבים אלה שכולנו עוברים עכשיו, אין משהו שיותר מחמם את ליבי ומחזק אותי כמו המוזיקה והתמיכה של המשפחה, החברים, הקהל שלי ובכלל כל האנשים מהארץ ומהעולם שמציפים אותי באהבה אין סופית שלא מובנת מאליה. לכן בחרתי לשחרר שיר שהקלטתי עם האנשים הכי קרובים אלי. ילדיי האהובים, מנור ואביהו ואחותי היקרה לאה. השיר הזה מרגש אותי ומחזק אותי כל פעם מחדש". על תוכן השיר והתכתבותו עם שהותו של שבת בבית החולים אמרה אחותו לאה כי כשהם הקליטו את השיר, הם לא ידעו "כמה הוא יהיה רלוונטי", וכי "השיר הזה יוצא וקורא אליך [שלומי]".

== וידאו קליפ ==
הווידאו קליפ של השיר פורסם בערוץ היוטיוב של שבת בסמוך לצאת הסינגל עצמו ובוים על ידי עוזי ג'ורג'. בקליפ נראים משפחת שבת מקליטים את השיר באולפן הקלטות, יחד עם שותפם לכתיבת השיר אבי אוחיון ומפיק השיר מתן דרור.

== הצלחה ==
השיר הגיע היישר אל המקום הראשון במצעד השבועי של חברת מדיה פורסט, המאגד את השירים המושמעים ביותר בתחנות הרדיו בישראל באותו השבוע.

== ביקורת ==
דודי פטימר ממעריב אונליין אמר על השיר כי הוא "בלדה מצוינת המעלה ניחוחות תפילת שישי, זיכרונות מלאי ערגת ילדות, אופטימיות ותקווה שהם מצרך נדיר אך הכרחי בתקופה זו" וכי "הביצוע המשפחתי מרגש עד דמעות, כולל הרמוניות נהדרות ומעביר את החום המשפחתי גם למאזין, כשאי אפשר להתעלם שהשיר מקבל משמעות יותר עוצמתית ומרגשת לאור העובדה ששבת נמצא בעיצומו של תהליך ההחלמה מנגיף הקורונה". גם יוסי חרסונסקי העניק לשיר ביקורת חיובית, ואמר כי "המוזיקה – עונג שבת. המנון המשפחה הרוגש. המנגינה – לא להתווכח. לוקחת את המילים למקום הנכון – עצב מתוך חסד, הזדהות מתוך כוונה. הן (המילים) הופכות בשירתם של השבתים למהות של קרבה, חום, אינטימיות, כל מה שקשור למשפחתיות חמה. שיר כזה – יהיה מיינסטרים ככל שיהיה – אינו משקר".

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|18 באוקטובר 2020
|הזרמת מוזיקה • הורדה דיגיטלית
|ארומה מיוזיק
|<ref></ref><ref></ref>
|}

== קישורים חיצוניים ==
* [https://www.nli.org.il/he/items/NNL_MUSIC_AL997009223483805171/NLI לדף השיר] באתר הספרייה הלאומית

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי שלומי שבת
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהופקו על ידי מתן דרור
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת ארומה מיוזיק
מעולם לא שרתי לאבי

מעולם לא שרתי לאבי (באנגלית: I Never Sang for My Father) הוא סרט דרמה אמריקאי משנת 1970 בבימויו של גילברט גייטס, עם מלווין דאגלס, ג'ין הקמן ואסטל פרסונס בתפקידים הראשיים.

התסריט נכתב על ידי רוברט אנדרסון והוא מבוסס על מחזה שלו באותו שם שהועלה בברודוויי בשנת 1968.

זו דרמה משפחתית שעוסקת בזיקנה וביחס בין ילדים מבוגרים להוריהם הקשישים.

==תקציר העלילה==
ג'ין גאריסון (ג'ין הקמן) הוא פרופסור בקולג' בניו יורק. הוא מגיע לשדה התעופה כדי לקבל את הוריו הקשישים, שחזרו מחופשים בפלורידה. היו הם טום גאריסון (מלווין דאגלס) בן ה-80 ומרגרט גאריסון (דורותי סטיקני).

מרגרט חלשה לאחר התקף לב וג'ין מסיע אותה בכסא גלגלים. ג'ין הוא אלמן מאשתו קרול. הוא הכיר רופאה גרושה עם ילדים בשם פגי ת'אייר שמתגוררת בקליפורניה שם יש לה קליניקה משגשגת לגינקולוגיה.

ג'ין מתלבט מה לעשות, מצד אחד הוא רוצה לפתוח פרק ב' בחייו עם פגי בקליפורניה ומצד שני הוא לא מסוגל לנטוש את הוריו הקשישים בניו יורק. הוא מתלבט ביחד עם חברתו לעת מצוא, נורמה (לבליידי פאואל).

לג'ין יש גם אחות, אליס (אסטל פרסונס) שגרה עם בעלה וילדיה בשיקגו. שניהם קשורים יותר לאם שהיא בעל אופי רגוע ומבין לעומת האב הקשוח. יחסיה של אליס עם טום הם קרירים לאחר שהוא גירש אותה מהבית וניתק את היחסים איתה שנים רבות בגלל שהתחתנה עם יהודי. גם ג'ין דואג לאביו יותר משהוא אוהב אותו.

מרגרט מתה מהתקף לב והבעיה היא מה יהיה עם טום?. ג'ין מהסס להעלות את הבעיה אבל אליס שהגיעה ללוויה, לא מהססת ואומרת לטום שכדאי שיעבור למוסד לדיור מוגן או שיטופ בבית על ידי מטפל קבוע. על זה מתפרץ טום על ילדיו ואומר שהוא מתפקד טוב וימשיך להיות לבד בדירה.

אליס אומרת לג'ין שיעבור לקליפורניה ויבנה את חייו שם ולא יהרוס אותם כאן בניו יורק. ג'ים מבקר בכמה מוסדות סיעודיים ונחרד למראה האנשים השוהים שם.

פגי מגיעה בטיסה מקליפורניה ונפגשת עם טום. ג'ין מודיע לאביו כי בכוונתו לעבור לקליפורניה והוא מוכן לקחת אותו לשם. מתנהלת שיחה ארוכה בין טום לג'ין ובו מיידע אותו טום על הילדות הקשה שהייתה לו כשאביו השיכור נטש את הבית ואמו מתה כשהיה בן עשר וכי כל חייו עבר קשה כדי לפרנס אותם ולא היה לו זמן איכות אתם כמו לאם. ג'ין אומר לו ששר לאמא שירים אבל לא לאבא.

לבסוף הם נפרדים בטריקת דלת. ג'ין עובר לקליפורניה והאב נשאר בניו יורק ומדי פעם הם מתראים עד שמצבו מידרדר והוא מועבר למוסד סיעודי ומת.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|מלווין דאגלס
|טום גאריסון
|
|-
|ג'ין הקמן
|ג'ין גאריסון
|הבן
|-
|אסטל פרסונס
|אליס
|הבת
|-
|דורותי סטיקני
|מרגרט גאריסון
|האם
|-
|לבליידי פאואל
|נורמה
|ידידה של ג'ין
|-
|אליזבת האבארד
|ד"ר פגי ת'אייר
|ארוסתו של ג'ין
|}

==פרסים==
* מלווין דאגלס היה מועמד לפרס אוסקר לשחקן הטוב ביותר ולפרס גלובוס הזהב לשחקן הטוב ביותר - סרט דרמה.
* ג'ין הקמן היה מועמד לפרס אוסקר לשחקן המשנה הטוב ביותר.
* רוברט אנדרסון היה מועמד לפרס אוסקר לתסריט המעובד הטוב ביותר.
* הסרט היה מועמד לפרס גלובוס הזהב לסרט הטוב ביותר - דרמה.

==קישורים חיצוניים==

* [https://www.youtube.com/watch?v=8qMZHerTpWs קדימון לסרט מעולם לא שרתי לאבי], באתר יוטיוב

קטגוריה:סרטי 1970
קטגוריה:סרטים אמריקאיים
קטגוריה:סרטים מבוססי מחזות
קטגוריה:סרטי קולומביה
קטגוריה:סרטים על משפחות
קטגוריה:זקנה בקולנוע
קטגוריה:סרטי דרמה אמריקאיים
חימקי (כדורגל נשים)

חימקי (ברוסית: Женский футбольный клуб Химки) היה מועדון כדורגל נשים מקצועני רוסי מהעיר חימקי, מחוז מוסקבה, שהתמודד במשך עונה אחת בליגת העל הרוסית והעפיל לחצי גמר הגביע.

== היסטוריה ==
המועדון נוסד בתחילת 2007 וכבר קיבל מקום בליגה הבכירה לנשים ברוסיה, שם תפס את מקומה של קבוצה אחרת ממחוז מוסקבה, קבוצת "פריאליט" ראוטוב, שבעליה החליטו להעביר את הקבוצה להתמודדות בתחרויות חובבים. את עמוד השדרה של חימקי יצרו שחקניות "פריאליט" לשעבר ובראשם המאמן אלכסיי קוריאגין.

באליפות רוסיה 2007, המועדון תפס את המקום הרביעי, שתי נקודות אחרי מועדון אחר מפרברי מוסקבה, נאדז'דה נוגינסק. ב-16 משחקים הקבוצה ניצחה 9 משחקים והפסידה 7 פעמים. הניצחון הגדול ביותר הושג על "אורורה" בסנקט פטרבורג (4:0), המועדון ספג את התבוסה הגדולה ביותר ממועדון "רוסיאנקה" ממחוז מוסקבה (0:6). מלכת השערים של המועדון הייתה כריסטינה אנוחינה (7 שערים). רשימת 33 השחקניות הטובות ביותר בעונת 2007 כללה שתי שחקניות חימקי, המגינה נטליה סרטובצבה והקשרית סבטלנה צידיקובה .

בגביע הרוסי בשנת 2007 העפילה חימקי לשלב חצי גמר הגביע, אחרי שגברה בשלב 16 האחרונות על קבוצת "ShVSM איזמאילובו" ובשמינית הגמר על נאדז'דה נוגינסק, בשתי הפעמים המשחק הוכרע בדו-קרב פנדלים. בחצי הגמר הפסיד המועדון לזבזדה 2005 מהעיר פרם (0:2, 0:3), שזכתה בהמשך בגביע.

בסוף עונת 2007 המועדון חדל להתקיים, בעקבות קשיים כלכליים. בעונת 2017/2018 תוכנן להקים את המועדון מחדש, אך ההחלטה לא הגיעה לכדי יישום.
== מאמנים ==
* אלכסיי קוריאגין (2007)
* איגור קניאזב (2007, ממלא מקום)

== קישורים חיצוניים ==
* [http://womenfootball.ru/wfphp/showteam.php?champteam_id=116 פרופיל הקבוצה], באתר Womenfootball.ru

== הערות שוליים ==

קטגוריה:מחוז מוסקבה: מועדוני כדורגל
קטגוריה:קבוצות כדורגל נשים רוסיות
קטגוריה:מחוז מוסקבה: מועדוני כדורגל לשעבר
סיפורי המסתורין של רות רנדל

סיפורי המסתורין של רות רנדל (באנגלית: The Ruth Rendell Mysteries) היא סדרת טלוויזיה בריטית מסוגת דרמת פשע, שהופקה על ידי רשת TVS, ובהמשך על ידי Meridian Broadcasting בשיתוף חברת Blue Heaven עבור רשת ITV. בין 2 באוגוסט 1987 ל-11 באוקטובר 2000, שודרו 12 עונות של הסדרה. הסופרת רות רנדל יצרה את הסדרה, ושש העונות הראשונות התמקדו בדמות הספרותית שלה, פקד רג' וקספורד, בגילומו של ג'ורג' בייקר. שידורים חוזרים של עונות אלה שודרו בשם "סיפורי המסתורין של המפקח וקספורד". העונות המאוחרות יותר התמקדו בסיפורים קצרים שכתבה רנדל, כשווקספורד הופיע בשלושה סיפורים נוספים בלבד.

במקרים אחדים הורחב המקור הספרותי של רנדל, או רכיבים אחדים מסיפורים שונים שולבו יחד בפרק אחד. מספר קטן של פרקים התבססו על הרומנים של רנדל, בהם "The Strawberry Tree" בכיכובו של סיימון וורד, "Going Wrong" בכיכובו של ג'יימס קליס, "A Case of Coincidence" בכיכובם של קית' בארון ורונלד פיקאפ, "Front Seat" בכיכובה של ג'נט סוזמן, ו-"The Lake of Darkness" בכיכובו של ג'רום פלין. המפקח וקספורד הופיע בסך הכל ב-55 פרקים, לצדם של רעייתו דורה (לואי רמזי), ושל סגנו מפקח בילוש מייק ברדן (כריסטופר רייבנסקרופט). 29 פרקים התמקדו בדמויות אחרת.

שש העונות הראשונות יצאו בפורמט VHS, אבל לא הופצו על גבי DVD בגלל זכויות של Television South. שאר העונות יצאו על גבי DVD במארז Best Of.

==צוות השחקנים==
* ג'ורג' בייקר – פקד בילוש רג' וקספורד (עונות 1–6, 9, 11–12)
* כריסטופר רייבנסקרופט – מפקח בילוש מייק ברדן (עונות 1–6, 9, 11–12)
* לואי רמזי – דורה וקספורד (עונות 1–6, 9, 11–12)
* דברה פופלט – שילה וקספורד (עונות 1–6, 9, 11–12)
* שארון ברק – סילביה וקספורד (עונות 1–6, 9, 11–12)
* אמה סמית' – פאט ברדן (עונות 1–6)
* דיאן קין – ג'ני ברדן (עונות 4–6, 9, 11–12)
* אן פנפולד – ג'ין ברדן (עונות 1–4)
* נואה האנטלי ־ ג'ון ברדן (עונות 1–4)
* קן קיטסון – סמל בילוש טומי מרטין (עונות 1–6)
* איזובל מידלטון – סמלת בילוש קארן מאלהייד (עונות 2–6, 9, 11–12)
* קולין קמפבל – סמל וילובי (עונות 2–6)
* דייב היל – DCC פריבורן (עונות 3–6)
* ג'ון בורג'ס – ד"ר לן קרוקר (עונות 2–6)
* גארי מאיירס – קולין באד (עונות 2–6, 9, 11–12)

==קישורים חיצוניים==

==הערות שוליים==

קטגוריה:סדרות טלוויזיה בריטיות שעלו לשידור בשנות ה-1980
קטגוריה:סדרות דרמה בריטיות
קטגוריה:סדרות משטרה ופשע
Black Skinhead

Black Skinhead הוא סינגל שהוקלט על ידי הראפר האמריקאי קניה וסט, מתוך אלבום האולפן השישי שלו, Yeezus. השיר יצא לאור ב-19 ביוני 2013, כסינגל הראשון מתוך האלבום, על ידי חברת התקליטים דאף ג'אם.

== רקע וכתיבה ==
השיר נכתב על ידי וסט, בשיתוף עם כותבים שונים, בהם הראפרים לופה פיאסקו וסיהיי דה פרינס , והופק על ידי וסט, יחד עם צמד המפיקים הצרפתי דאפט פאנק, שהפיקו גם את השירים "On Sight", "I Am a God" ו-"Send It Up" מתוך האלבום Yeezus, בו השיר נכלל.<ref name="complex"></ref> קודם לכן, וסט דגם את שירם "Harder, Better, Faster, Stronger" בלהיט "Stronger" שהוציא ב-2007, כסינגל מתוך האלבום Graduation, והגיע למקום הראשון במצעד הבילבורד הוט 100.<ref name="composers"></ref> השיר, בדומה לשאר שירי האלבום, מתאפיין בסוגת ההיפ הופ התעשייתי.<ref></ref><ref></ref>

== וידאו קליפ ==
במשך חמשת החודשים שקדמו לצאת הסינגל, עבד וסט על הקליפ לשיר עם הצלם ניק נייט .<ref></ref> הקליפ הודלף לאינטרנט ב-8 ביולי 2013.<ref name="XXL"></ref> זמן קצר לאחר מכן, הצהיר וסט בעמוד הטוויטר שלו כי הגרסה של הקליפ שהודלפה אינה הושלמה ופורסמה ללא אישורו. ב-21 ביולי 2013, הגרסה הסופית של הקליפ פורסמה באתר האינטרנט של וסט.<ref></ref> ב-23 ביולי, פורסם הקליפ בערוץ היוטיוב של וסט. נכון לאוקטובר 2020, הוא עומד על כ-53 מיליון צפיות.

== ביקורת ==
השיר זכה לשבחים מצד מבקרי המוזיקה. ריי רחמן מאנטרטיינמנט ויקלי אמר כי השיר הוא אחד מהשירים הטובים ביותר באלבום Yeezus, ותיאר אותו כ"מניפסט פאנק-ראפ דוהר".<ref name="Rahman"></ref> אלכסיס פטרידיס מהגרדיאן העניק לשיר ביקורת חיובית אף הוא.<ref></ref> ברשימת השירים הטובים ביותר לשנת 2013, דירג מגזין רולינג סטון את השיר במקום השלישי.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!דנמרק (IFPI Denmark)
|פלטינה
|90,000
|-
!איטליה (FIMI)
|זהב
|25,000
|-
!הממלכה המאוחדת (BPI)
|פלטינה
|600,000
|-
!ארצות הברית (RIAA)
|פלטינה ×2
|2,000,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!בריטניה
|19 ביוני 2013
|רדיו להיטים עכשוויים
| rowspan="2" |דאף ג'אם
|<ref name="BBC"></ref>
|-
!ארצות הברית
|2 ביולי 2013
|רדיו אורבני עכשווי
|<ref name="Release date"></ref>
|}

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים שהופקו על ידי קניה וסט
קטגוריה:וידאו קליפים בשחור-לבן
קטגוריה:וידאו קליפים מונפשים
קטגוריה:סינגלים בהוצאת דף ג'אם רקורדינגס
שמעון יפתח

שמעון יפתח (18 במרץ 1922 – דצמבר 2012) היה קצין צה"ל בדרגת אלוף-משנה ומדען גרעין שכיהן כמנהל המרכז למחקר גרעיני שורק וראש המחלקה להנדסה גרעינית בטכניון.

==ביוגרפיה==
יפתח נולד בצפת דור עשירי ביישוב. במאורעות תרפ"ט עבר עם משפחתו לחיפה. הוא למד בבית הספר הריאלי. באמצע שנות הארבעים החל ללמוד הנדסת חשמל בטכניון. את לימודיו סיים לאחר מלחמת העצמאות.

ב-1942 הצטרף למנגנון הקבע של ארגון ההגנה ושימש קצין חבלה. השתתף בפיצוץ תחנות הרדאר ובליל וינגייט. במלחמת העצמאות פיקד על גדוד החי"ש 24 בחטיבת כרמלי. אחרי המלחמה פיקד על חטיבה 10.

ב-1951 יצא ללימודים בצרפת וקיבל תואר דוקטור לפיזיקה מהסורבון. בשובו המשיך בשירות הקבע כקצין בדרגת אלוף-משנה ושימש ראש מחלקת אמצעי לחימה והמנהל המדעי של הוועדה לאנרגיה אטומית. בסוף שנות החמישים יצא לארצות הברית שם למד בבית הספר לפיזיקה גרעינית באוניברסיטת פנסילבניה, הוא השתלם במעבדות הלאומיות ועבד בוועדה לאנרגיה אטומית של ארצות הברית.

הוא שימש יועץ מדעי לשר המדע והיה הנשיא הראשון של האגודה הישראלית למדעי הגרעין. כיהן כראש המחלקה להנדסה גרעינית בטכניון, ראש המחלקה לפיזיקה של כורים בוועדה לאנרגיה אטומית ויושב ראש הוועדה לכורים גרעיניים. בין השנים 1963–1968 כיהן כמנהל המרכז למחקר גרעיני שורק והמנהל המדעי של הוועדה לאנרגיה אטומית.

בספרו "הנדסת כורים גרעיניים" פירט יפתח תוכנית מקיפה להקמת 16 כורי כוח גרעיניים להפקת חשמל בישראל בהספק כולל של 16 ג'יגה-ואט בין השנים 1982–2000. בעקבות הסכם השלום בין ישראל למצרים הציע להקים מרכז גרעיני משותף לישראל ולמצרים בסיני ולעשות שימוש באנרגיה הגרעינית להתפלת מים.

==מספריו==
*על המלחמה מאת קרל פון קלאוזביץ (תרגום), הוצאת מערכות
*יסודות בפיזיקה עיונית (הקדמה מאת לואי דה ברויי)
*חתכי פעולה לכורים גרעינים
*טילים ונשק אטומי מהפכת אמצעי הלחימה בזמננו, הוצאת מערכות
*העידן הגרעיני במזרח התיכון, ספרית אפקים, 1976
*טילים ורקטות בלוחמה המודרנית, הוצאת מערכות, 1979
*הטכנולוגיה הגרעינית בעולם ובישראל, הוצאת מסדה
*כורים גרעיניים, הוצאת הוועדה לאנרגיה אטומית, 1980
*מדיניות גרעינית: סימני שאלה גרעיניים על סף שנות השמונים, הוצאת הוועדה לאנרגיה אטומית, 1977

== עץ יוחסין ==

==קישורים חיצוניים==
* 
* 

קטגוריה:מפקדי חטיבת הראל
קטגוריה:מפקדי גדודים במלחמת העצמאות
קטגוריה:עובדי המרכז למחקר גרעיני - שורק
קטגוריה:אנשי היישוב ילידי הארץ
קטגוריה:בוגרי בית הספר הריאלי
קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מאוניברסיטת פריז
קטגוריה:לוחמי ההגנה
קטגוריה:אלופי-משנה בצה"ל
קטגוריה:פיזיקאים ישראלים
קטגוריה:אישים הקבורים בבית הקברות ירקון
קטגוריה:סגל הטכניון: פיזיקה
קטגוריה:חיילי חטיבת כרמלי במלחמת העצמאות
קטגוריה:ישראלים שנולדו ב-1921
קטגוריה:ישראלים שנפטרו ב-2012
ניהול נתיב אוויר

פתיחת נתיב אוויר בשיטת "מצח-סנטר"
ניהול נתיב אוויר הוא מערך תמרונים ונהלים רפואיים המבוצעים להקלה ואף למניעת חסימה בדרכי הנשימה. מטרת הפעולות להבטיח מעבר אוויר בין הריאות לאוויר החיצוני לצורך שחלוף גזים תקין. חסימת נתיב האוויר עלולה להיגרם על ידי עצמים חיצוניים החודרים לדרכי הנשימה (למשל: חנק מבליעת עצם זר, צניחת בסיס הלשון או אספירציה), או בשל תחלואה הפוגעת בדרכי הנשימה (למשל: אנפילקסיס).

ניהול נתיב האוויר מחולק לשתי קטגוריות: בסיסית ומתקדמת.

פעולות התמרון הבסיסיות אינן פולשניות ואינן דורשות ציוד רפואי מיוחד או הכשרה מתקדמת. הן כוללות "תמרון מצח-סנטר" ("head tilt/chin lift"), (הטיית הראש לאחור והרמת הסנטר), תמרון "דחיקת לסת" ("jaw thrust" בפצוע עם חשד לפגיעה בעמש"צ בעקבות טראומה) או "תמרון היימליך".

פעולות מתקדמות יותר הן פולשניות, ודורשות הכשרה מיוחדת וציוד רפואי ייעודי (למשל: אינטובציה וטרכאוסטומיה).

ניהול נתיב אוויר הוא הכרחי לקיום נשימה תקינה; בסדר הפעולות לביצוע החייאה (ABC) הוא ממוקם בשלב ה-A.

==קישורים חיצוניים==

קטגוריה:עזרה ראשונה
טקס פרסי אנני ה-20

<div align="center" style="float: left; font-size: smaller; background-color:#E6E6FA; padding: 12px; margin-bottom: 2em; width: 185px">
<big>טקס פרסי אנני ה-20</big><div style="padding-center: 15px">
14 בנובמבר 1992
</div>
---- הסרט הטוב ביותר:<big>היפה והחיה</big>
---- תוכנית הטלוויזיה הטובה ביותר:<big>משפחת סימפסון</big>
</div>
טקס פרסי אנני ה-20 (באנגלית: 20th Annie Awards) היה טקס פרסי אנני הראשון שהכיר בהישגי האנימציה בקולנוע ובטלוויזיה בכללותה, כאשר במשך שני עשורים, טקס הפרסים הכיר רק בהישגים אישיים.<ref></ref>

הטקס נערך ב-14 בנובמבר 1992. בטקס הוענקו פרסים עבור ההישגים הבולטים בתעשיית האנימציה בשנת 1991.

== זוכים ומועמדים ==
הזוכים בקטגוריה מודגשים, ומופיעים ראשונים.
{| class="wikitable"
! style="background:#EEDD85; width=50%" |הסרט הטוב ביותר
! style="background:#EEDD85; width=50%" |תוכנית הטלוויזיה המונפשת הטובה ביותר
! style="background:#EEDD82; width=50%" |פרסומת הטלוויזיה המונפשת הטובה ביותר
|-
| valign="top" |היפה והחיה - וולט דיסני תמונות
* הילדים של בבה - הייפריון, סרטי פרמאונט
* הרפתקאות זאק וקריסטה בפרנגלי - אנימציית המאה ה-20, FAI, קרוייר
| valign="top" |משפחת סימפסון - פוקס
* עולם סחרחר - וולט דיסני טלוויזיה
* המופע של רן וסטימפי - ניקלודיאון
* דארקווינג דאק - Disney Television Animation
* עלילות טייני טון - אמבלין/וורנר ברוס
| valign="top" |Hare Jordan - נייקי, וורנר ברוס
* Car Cover – לקסוס, Rhythm & Hues.
* Cheese Pizza – הקרקרים של ריץ, ויל וינטון
* Cowardly Baskets – ריבוק, Rhythm & Hues.
* Fiesta – הקרקרים של ריץ, ויל וינטון
* Mug – ביקאם, ויל וינטון
* One Match – מאץ' לייט, Rhythm & Hues, Inc.
* Spotlight Switch – דיאט סבן אפ, Duck Soup Productions
* Stork – Baer Animation Company.
|-
|}

== פרסי שופטים ==
=== פרס ווינזור מקיי ===
פרס המוענק ליחידים כהוקרה לתרומה משמעותית לאמנות ולתעשיית ההנפשה

* לס קלארק
* סטן פרברג
* דייוויד הילברמן

=== הישג אישי יוצא מן הכלל בתחום האנימציה ===
* גלן קיין
* ג'ון קריקפאלוסי
* דייוויד סילברמן

=== תעודת הצטיינות ===
הכרה בתרומה לאמנות, למלאכה ולתעשייה של אנימציה

* רוברט קלמפט ג'וניור
* דייוויד פ. קריין
* ג'ורג' פלטנשטיין

== הערות שוליים ==

קטגוריה:טקסי פרס אנני
קטגוריה:1992 בארצות הברית
Pasión

"Pasión" (בעברית: "תְשׁוּקָה") הוא סינגל שהוקלט על ידי הזמרת-יוצרת האנגלייה שרה ברייטמן, בשיתוף עם המוזיקאי פרננדו לימה, מתוך אלבום האולפן התשיעי שלה, Symphony.<ref name=":0"></ref> השיר יצא לאור ב-6 בנובמבר 2007, על ידי חברת התקליטים מנהטן רקורדס, כסינגל מתוך האלבום.<ref name=":1"></ref>

בנוסף להיותו סינגל מתוך Symphony, השיר היה שיר הנושא של אופרת הסבון המקסיקנית, Pasión.<ref></ref>

== רקע וכתיבה ==
השיר נכתב על ידי חורחה אבנדניו לורס והופק על ידי פרנק פיטרסון, שהיה למפיק של האלבום, Symphony.<ref name=":1" /><ref></ref><ref></ref> ב-10 במרץ 2009, הוציאה ברייטמן את אלבום ההופעה הרביעי שלה Symphony: Live in Vienna, במהלכו ביצעה ביחד עם לימה את השיר; ההופעה זכתה להצלחה רבה.<ref></ref>

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.1 מיליון השמעות.<ref name=":0" /><ref></ref>

== וידאו קליפ ==
ב-29 במרץ 2009, כמה שבועות לאחר צאתו של אלבום ההופעה הרביעי שלה ברייטמן Symphony: Live in Vienna, הועלה ליוטיוב סרטון בו היא ולימה מבצעים את השיר יחדיו.<ref name=":2"></ref> הסרטון הועלה בפורמט של הפרדה גבוהה וזכה להצלחה רבה בצאתו.<ref name=":2" /> האודיו של הביצוע מאותו אלבום הופעה הועלה ליוטיוב ב-19 בינואר 2017.<ref></ref>

נכון לאוקטובר 2020, מונה הצפיות של הסרטון עומד על למעלה מ-17 מיליון צפיות.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|6 בנובמבר 2007
|הזרמת מוזיקה • הורדה דיגיטלית
|מנהטן
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2007
קטגוריה:סינגלים מ-2007
קטגוריה:שירי שרה ברייטמן
קטגוריה:דואטים
קטגוריה:שירים בספרדית
קטגוריה:שירי אהבה
סמל המועצה המקומית פרדס חנה-כרכור

סמל המועצה המקומית פרדס חנה-כרכור, סמלה הרשמי של המועצה המקומית פרדס חנה-כרכור, אומץ ב-1970, כשננה לאחר איחוד המושבות פרדס חנה וכרכור ונועד לסמל את השילוב ביניהם.

== תיאור הסמל ==
מגדיל המים בכרכור, שצורתו כצורת התחריט בסמל
הסמל בצורת ריבוע בעל מסגרת ירוקה ובתוכו ציור של גלגל שיניים המכסה את חציו השמאלי-תחתון של הריבוע. על גבי גלגל השיניים וחלקה התחתון של המסגרת מופיע תחריט בצורת מגדל מים, ובתוכו איור של עט כתיבה, שמהווה גם גזע של עץ. צבעי הסמל ירוק ולבן. הסמל מסמל את תחומי התעשייה, מפעל המים, חקלאות וחינוך.

=== סמליל ממותג ===
בנוסף לסמלה הרשמי, משתמשת המועצה בסמליל ממותג בחלק מפרסומיה. הסמליל מורכב בעיקר בשם המועצה בצבע חום ומעליו איור של עלים בצבעי כחול וירוק.

=== גרסאות קודמות ===
לפני האיחוד בין המושבות הייתה לכל אחת מהן סמל עצמאי שאויר על ידי תושביה. סמל פרדס חנה כלל איור של עץ ולידו איורים של כלי עבודה, ושתי נוצות, שייתכן והם עט נוצה שחובקות אותו מתחתיו. סמל כרכור מציג איור של מגדל המים ביישוב, מלווה בריבוע שחלוק התחתון בצורת גלגל שיניים ואיור של עץ עגול ועלים. הסמל המאוחד כולל מוטיבים משני הסמלים.
<gallery>
Pardes Hana emblem01.png|סמל פרדס חנה, בשימוש עד 1969
Karkur emblem01.png|סמל כרכור, בשימוש עד 1969
</gallery>

== היסטוריה ==
ב-6 באוגוסט 1969 אוחדו המושבות פרדס חנה וכרכור למועצה מקומית אחת אחרי שנים רבות בו ניסה משרד הפנים להוביל את המהלך במסגרת הרצון לצמצם את הרשויות המקומיות במדינה. סמל היישוב המאוחד אומץ במטרה לסמל את השילוב בין שי היישובים השונים.

ב-2019 במסגרת חגיגת יובל לאיחוד בין המושבות ו-90 שנה להיווסדותה של פרדס חנה שונה הסמל למשך השנה. הסמל כלל את המספרים 50 ו-90 ממוזגים לכדי צורה אחת בצבע זהב, כאשר העיגול בספרה 9 מאוחד עם חצי העיגול בספרה 5. בשני העיגולים שנוצרו אוירו גבעות חרושות עם בתים עליהם לסמל את שתי המושבות. בצד הסמל נכתב "חמישים שנה לאיחוד המושבות" בכחול ו"90 שנה לפרדס חנה" בזהב.

== לקריאה נוספת ==
* "היישוב שלנו", פרדס חנה - כרכור, ספר מידע; בהוצאת המועצה המקומית, תשנ"ז, 1996/7.

== הערות שוליים ==

פרדס חנה-כרכור
קטגוריה:פרדס חנה-כרכור
קארן אוגנסיאן

קארן אוגנסיאן (ברוסית: Каре́н Оганеся́н, בארמנית: Կարեն Հովհաննիսյան; נולד ב-26 ביוני 1978, גיומרי, ארמניה, ברית המועצות) הוא במאי קולנוע, מפיק ועורך סרטים ארמני-רוסי.

נולד בארמניה ב-26 ביוני 1978. למד קורסים בהנחיית טלוויזיה בירוואן. לאחר מכן נסע למוסקבה ולמד בסדנה של יורי גרימוב באוניברסיטה ההומניטארית הממלכתית הרוסית. לקח חלק ביצירת קליפים וקטעי וידאו.

== פילמוגרפיה ==
=== בימוי ===

=== מפיק ===
* 2012 - אגדות המעגל
* 2013 - על מה הבנות שותקות
* 2013 - מרתון
* 2017 - פשיטה

=== עריכה ===
* 2005 - אמא לא בוכה 2
* 2008 - הרוח
* 2008 - לים!
* 2010 - הסתתר!
* 2010 - מנהל העל, או מעדר הגורל

== פרסים ==
* פרס מיוחד "משמש כסף" של פסטיבל הסרטים הבינלאומי בירוואן על הסרט אני נשאר.
* פרס נשר הזהב לסרט הטלוויזיה או המיני סדרה הטובים ביותר (עד 10 פרקים כולל) לסדרת הטלוויזיה קלים (2017).
== קישורים חיצוניים ==

קטגוריה:מפיקי קולנוע רוסים
קטגוריה:שחקני קולנוע וטלוויזיה רוסים
קטגוריה:במאי קולנוע רוסים
קטגוריה:זוכי פרס נשר הזהב הרוסי
קטגוריה:רוסים שנולדו ב-1978
גראונד פורס 1

הנשיא, ברק אובמה נכנס לאוטובוס הנשיאותי, ה"גראונד פורס 1".
גראונד פורס 1 (מאנגלית: Ground Force One) הוא שם קוד לא רשמי לאוטובוסים המשוריינים המשמשים להסעת נשיא ארצות הברית ומכובדים אחרים<ref></ref>. 

השירות החשאי של ארצות הברית השתמש בעבר באוטובוסים שכורים כחלק מהרכב הנשיאותי אך עם התאמה מאובטחת במידת הצורך. 

באוגוסט 2011 הציג השירות החשאי תוספת קבועה חדשה לצי הממשל הפדרלי, בתחילה שימש את ברק אובמה בקמפיין הבחירות של אובמה לקראת הבחירות לנשיאות ב-2012. האוטובוס היה דגם X3-45 VIP 3 ותוכנן על ידי חברת המומחים Prevost Car שיושבת בקוויבק שבקנדה, ואז הותאם על ידי חברת המאמנים האחים המפיל שהיא יושבת בנשוויל אשר בטנסי. כל אחד משני האוטובוסים שנקראים "גראונד פורס 1" עלו 1.1 מיליון דולר.<ref></ref> 

האוטובוס השני שימש את המועמד המפלגה הרפובליקנית לנשיאות, מיט רומני במהלך הקמפיין לקראת הבחירות לנשיאות ב-2012 כנגד הנשיא המכהן, אובמה וסגנו, ג'ו ביידן.

==קישורים חיצוניים==

* 
* 

== הערות שוליים ==

קטגוריה:כלי התחבורה של נשיא ארצות הברית
קטגוריה:כלי רכב אמריקאיים
קטגוריה:אוטובוסים
קטגוריה:מכוניות שרד
For the Love of a Daughter

"For the Love of a Daughter" (בעברית: למען אהבת הבת) הוא שיר של הזמרת האמריקאית דמי לובאטו, מתוך אלבום האולפן השלישי שלה Unbroken. השיר נכתב על ידי לובאטו והסולן לשעבר של להקת דה אקדמי איז..., ויליאם בקט, בזמן שהפקת השיר בוצעה על ידי טובי גד. השיר יועד במקור להיכלל באלבום האולפן השני של לובאטו Here We Go Again, אך נחשב לנועז מדי לקהל הצעיר שלה באותה התקופה. השיר זכה לשבחים מצד מבקרי המוזיקה, ששיבח רבות את תוכנו הלירי ואת כנותה ופגיעותה של לובאטו בקולה. השיר מתייחס למערכת היחסים המתוחה של לובאטו עם אביה. נכון לחודש אוקטובר 2018 צבר השיר מעל ל-17 מיליון השמעות בפלטפורמת הזרמת המוזיקה ספוטיפיי.<ref></ref>

== רקע ==
השיר הולחן על ידי דמי לובאטו וויליאם בקט, סולן הלהקה האמריקאית דה אקדמי איז.... הוא הופק, עבר מיקס ותוכנת על ידי טובי גד, שסיפק גם את כלי הנגינה בשיר. במקור הוא הוקלט כשיר פופ רוק ונועד להופיע באלבום השני של לובאטו, Here We Go Again, שיצא לאור בשנת 2009. למרות שלא תכננו לכתוב שיר אישי, "שיחה מאוד ארוכה" עם בקט הביאה לכתיבת השיר. עם זאת, לובאטו ומנהליה חשו שנושא השיר יהיה יותר מדי עבור הקהל הצעיר שלה. בראיון למגזין "וומנ'ס וור דיילי" הסבירה לובאטו: גם כמה שירים "רגשיים" אחרים הוקפאו. מאוחר יותר נכלל השיר שכתבה וביצעה לובאטו באלבום האולפן השלישי שלה, Unbroken, שיצא לאור ב-20 בספטמבר 2011, חודשים ספורים לאחר שלובאטו הודיעה על עזיבתה את הסדרה "תנו לסוני צ'אנס".

== הרכב השיר ==
השיר מתאר את מערכת היחסים של לובאטו עם אביה המנוכר, שאותו כמעט ולא ראתה לאחר שהתגרשו הוריה כשהייתה בת שנתיים.<ref name="Chance"></ref> בשיר היא מתחננת בפני אביה "להניח את הבקבוק" ושואלת אותו: "איך היית יכול לדחוף אותי מעולמך, לשקר לבשרך ולדמך, לשים את ידיך על אלה שנשבעת שאהבת?"<ref name="Unbroken"></ref> נרמז במילים "עברו חמש שנים מאז שדיברנו לאחרונה/ואתה לא יכול לקחת בחזרה את מה שלא היה לנו מעולם"<ref name="absolutepunk"></ref> המרחק שהוסיף למערכת היחסים המתוחה עם אביה. כתבת מ-Sputnikmusic פירשה את מילות השיר כשיר על מערכת היחסים שלה עם אביה האלכוהוליסט שנראה שלא ראה בה סיבה מספיק טובה להפסיק לשתות ולהיות שם בשבילה כשהיא זקוקה לו.<ref name=":0"></ref>

== תגובות וביקורות ==
מגזין "Embrace You" הגיב על השיר הזה כ<ref name="embrace"></ref> "רויטרס" שיבחו את השיר כ<ref name="reuters"></ref> אתר "AbsolutePunk" ציין כי זה השיר הטוב ביותר באלבום, הגיב על קולה של לובאטו ועל מילות השיר, וציין כי השניים הופכים <ref name="absolutepunk"/> כתב מ-Sputnikmusic ציין את השיר כאחד מרגעי השיא של האלבום, והעיר שלובאטו <ref name="absolutepunk"/><ref name=":0" /> העיתון האינטרנטי "סיאטל פוסט-אינטלג'נסר" שיבח את השיר והעיר שהוא סוגר את האלבום .<ref name="seattlepi"></ref>

== קישורים חיצוניים ==

== הערות שוליים ==

קטגוריה:שירי 2011
קטגוריה:שירי דמי לובאטו
קטגוריה:שירים באנגלית
קטגוריה:שירים שנכתבו על ידי דמי לובאטו
קטגוריה:שירים שהופקו על ידי טובי גד
קטגוריה:בלדות פופ
קטגוריה:שירים על אלימות במשפחה
Deliver Me

"Deliver Me" (בעברית: "הושיע אותי") הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום האולפן השישי שלה, Eden.<ref></ref> השיר יצא לאור באוקטובר 1999, על ידי חברות התקליטים איסט וסט רקורדס ואנג'ל רקורדס, כסינגל השני מתוך האלבום.<ref name=":1"></ref>

בארצות הברית, הופץ השיר כסינגל כבר בשנת 1998, תוך שיצאה עבורו עטיפה מיוחדת.<ref></ref>

== רקע וכתיבה ==
השיר נכתב על ידי הלנה מארש וג'ון מארש והופק על ידי פרנק פיטרסון, שהפיק את האלבום, Eden.<ref name=":0"></ref><ref></ref> במהלך שנת 1999, יצא השיר מחדש בעקבות רעידת האדמה בג'יג'י שאירעה באותה השנה. אותה הגרסה המחודשת הייתה שיר צדקה שכספיה נתרמו לנפגעי אותו האסון.<ref name=":0" /> השיר הוא שיר קלאסי קרוסאובר.<ref name=":0" />

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.2 מיליון השמעות.<ref></ref>

== גרסאות נוספות ==
במרוצת השנים, הוקלט השיר מחדש על ידי שלל אמנים שונים ביניהם:
* בשנת 1996, הקליטה הלהקה דה בלובד את השיר, כחלק מאלבומה, X.<ref></ref>
* בשנת 2011, הוציאה המפיקה המוזיקלית אילה בן-טובים (מפיית'לס) את השיר כסינגל, תוך שהוא הוקלט על ידי ג'ון מרטין. (הגרסה הגיעה למקום ה-31 במצעד הסינגלים הבריטי)<ref></ref><ref></ref>
* בשנת 2003, להקת הרוק הנוצרית דייוויד קראודר בנד הקליטה את השיר, עבור אלבומה, Illuminate.<ref></ref>

== בתרבות הפופולרית ==
* השיר היה שיר הנושא של הסרט "ארמון של סורגים" משנת 1999, תוך שנכלל בפסקול שלו.<ref></ref>
* גרסת כיסוי של השיר הושמעה במהלך מסע הפרסום של בירה שטיינלאגר בניו זילנד.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|אוקטובר 1999
|תקליטור
|איסט וסט • אנג'ל
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 1996
קטגוריה:סינגלים מ-1996
קטגוריה:סינגלים מ-1998
קטגוריה:סינגלים מ-1999
קטגוריה:סינגלים מ-2001
קטגוריה:שירי שרה ברייטמן
קטגוריה:שירים באנגלית
קטגוריה:שירים מסרטי קולנוע
קטגוריה:שירי צדקה
קטגוריה:בלדות משנות ה-1990
סמל העיר אלעד

סמל העיר אלעד הוא סמלה הרשמי של העיר אלעד והעירייה.

== תיאור הסמל ==
הסמל מורכב ממגן בצורת טרפז שבחלקו העליון מגרעת בצורת חצי עיגול. צורה זו משווה לסמל צורה של לוחות הברית. המגן בעל מסגרת כחולה ושדה לבן ובו צורת קרניים בצבע תכלת בהיר המשווה מראה שבו המטען המרכזי בסמל, שם העיר, מפיץ את הקרניים. מתחת לשם העיר עץ אלה שצומח מתוך דפי ספר פתוח. הבחירה בעץ האלה הארצישראלי הייתה במטרה לסמל יציבות, חוזק וחוסן בעוד שסמל העץ עצמו מסמל צמיחה והתחדשות. הספר הפתוח נועד לסמל את ספר התורה ובכך מייצג את העיר כעיר חרדית.

הצבעים המרכזיים בסמל הם כחול וירוק. כחול, שהוא צבע המזוהה עם מדינת ישראל, מסמל ממלכתיות בעוד הצבע הירוק מסמל צמיחה.

== מוטו ==
המוטו הרשמי של העיר שמופיע מתחת לסמל הוא "עיר התורה (או: הישיבות) שקרובה אליך". המוטו נועד לסמל ולחזק את היותה של העיר עיר חרדית שבסיסה "בא מתוך עולמה של תורה". בפרסומים מסוימים מופיע כ"העיר שקרובה אליך" או "משהו טוב קורה פה!".

== קישורים חיצוניים ==

== הערות שוליים ==

אלעד
קטגוריה:אלעד
בין החומות (אלבום)

בין החומות הוא אלבום הבכורה של נגן הכליזמר חיליק פרנק, האלבום יצא לאור ב-1997, ה'תשנ"ח.

== רשימת רצועות ==

קטגוריה:אלבומי 1997
קטגוריה:אלבומים בעברית
סמל העיר יבנה

סמל העיר יבנה, סמלה הרשמי של העיר והעירייה, אומץ ב-1986 לכבוד הפיכתה ממועצה מקומית לעיר.

== תיאור הסמל ==
הסמל סימטרי בצורתו ומורכב מפסים ישרים ועגולים בצבעי כחול וכתום. הצבעים מחולקים לפי 6 אזורים שיוצרים בפועל 3 חלקים בסמל, שכל אחד מהם מסמל תקופה אחרת בהיסטוריה של העיר:
* חלק עליון, מסמל את העבר, מורכב משלוש כיפות, המרכזית ביניהן היא כיפתו של קבר רבן גמליאל, אתר מרכזי בשטח העיר.
* חלק אמצעי, מסמל את העתיד, יוצר צורה של חצי עיגול שהוא למעשה שמש זורחת מסמלת פיתוח, עליה ושגשוג.
* חלק תחתון, מסמל את ההווה, בעל צורה של ספר פתוח, מסמל את החינוך והתרבות בעיר.

צבעי הסמל נועדו לסמל את מיקומה הגאוגרפי של העיר בסמוך לחוף הים, הצבע הכחול מסמל את הים ואת שני הנחלים החוצים את העיר: נחל שורק ונחל יבנה, והכתום את צבע החול עליו יושבת העיר.

=== גרסאות קודמות ===
קבר רבן גמליאל
גרסתו הקודמת של הסמל, שהייתי בשימוש כשהעיר הייתה מועצה מקומית, היה מורכב ממגן מחומש בעל שדה כתום, חצוי לשניים באלכסון, בחלקו העליון ציור של קבר רבן גמליאל ובחלקו התחתון איור של כף בנאים, שיבולת חיטה וגלגל שיניים כסמל לתעשייה, מלאכה וחקלאות.

== היסטוריה ==
עם הפיכתה של יבנה ממועצה מקומית לעיר ב-1986 עוצב סמלה החדש של העיר. הסמל עוצב על ידי האמן דן רייזינגר. בשנת 2008, לכבוד חגיגות ה-70 לעיר, הוטבעה הסיסמה "יבנה - קהילה מעולה בשפלה" בפרסומיה הרשמיים של העירייה, עוצב לוגו מיוחד שהיה בשימוש במהלך שנה זו.

<gallery>
קובץ:לוגו 70 לעיר יבנה.jpg|סמליל חגיגות ה-70 לעיר
קובץ:יבנה קהילה מעולה בשפלה-01.jpg|מוטו חגיגות ה-70 לעיר
</gallery>

== קישורים חיצוניים ==

== הערות שוליים ==

יבנה
קטגוריה:יבנה: תרבות
סמל העיר יהוד-מונוסון

סמל העיר יהוד-מונוסון, סמלה הרשמי של העיר יהוד-מונוסון, מבוסס על סמלה של יהוד ואומץ ב-1951. הסמל משמש כסמלה של העיר המאוחדת מאז האיחוד ב-2003.

== תיאור הסמל ==
דגל [[שבט יהודה]]
מורכב ממגן בעל מסגרת לבנה ושדה כחול. הסמל חצוי לאורך בציור של עץ דקל, המוזכר בתנ"ך, הוא עץ הנותן פרי מתוק ושייך לארבעת המינים. המוטיבים הנוספים בסמל הם:
* גור אריה יהודה מנתץ שלשלאות - נמצא משמאל לעץ הדקל. גור אריה יהודה הוא סמלו של שבט יהודה, שעל פי המסורת מייסדו, יהודה בן יעקב, קבור בגן העצמאות בשטח יהוד. ניתוץ השלשלאות מסמל את שחררה של העיר מכובשים זרים.
* מבני מגורים ומבני תעשייה - נמצאים מימין לעץ הדקל. כסמל לתעשייה והפיתוח בעיר.
* מחרשה - נמצאת מימין לעץ הדקל. סמל לחקלאות ועבודת האדמה בעיר.

בתחתית הסמל מופיע פסוק מברכת יעקב ליהודה, בה מכיר בו כמנהיג של שאר האחים:

=== סמלים נוספים ===
במאה ה-21 החלה העירייה להשתמש בסמליל ממותג, המציג איור פשוט של משפחה הכולל אב ואם ושלושה ילדים, הילדים אוחזים ציור ובלון. בסמוך להם מופיע גרסה של סמלה הרשמי של העיר בצבעי ירוק ולבן. מסגרת הסמל היא בשלושה קווים מעוגלים בצבעי כתום, צהוב וירוק היוצרים מעגל.

למנהלה המקומית בנווה מונסון, רובע עירוני סטטוטורי בעיר, יש סמל ייחודי לה ובו איור של בית ועץ ומעליהם קשת בענן.

<gallery>
קובץ:Coat of arms of Yehud-Monosson (green).svg|הגרסה הירוקה של הסמל שמופיעה בסמליל הממותג בעיר
קובץ:סמל-נוה-מונוסון.jpg|נוה מונסון
</gallery>

== היסטוריה ==
סמל העיר מבוסס על סמלה של המועצה המקומית יהוד שאומץ בישיבת המועצה ב-1951.

== קישורים חיצוניים ==

== הערות שוליים ==

יהוד-מונוסון
קטגוריה:יהוד-מונוסון: תרבות
סמל העיר כפר סבא

סמל העיר כפר סבא לרגל 120 שנים
סמל העיר כפר סבא, סמלה הרשמי של העיר והעירייה, אומץ ב-1953 לכבוד היובל להקמת העיר.

== תיאור הסמל ==
הסמל מורכב ממגן בעל מסגרת ירוקה ושדה כתום, מוטען בחותם עגול הכולל ציור של החאן בכפר סבא, שהיה המבנה הראשון בה וכיום שמשמש כבית העייריה, ומשני צידיו עצי האקליפטוס שניטעו לידו ב-1906. בראש החותם שנת הקמת העיר, כלומר בנייתו של החאן, 1903 והשנה העברית תרס"ג.

בראש הסמל שם העיר, מתחתיו איורים של מבני מגורים ותעשייה ובסמוך עליהם עצי פירות הדר. צבעי הסמל, ירוק וכתום, הם צבעיהם של עץ ההדר שהיה חלק מרכזי בחקלאות בעיר במשך שנים רבות.

הסמל עוצב בידי יעקב אבוקאי בשנת 1953, בשנת היובל להתיישבות בכפר סבא.

הסמל מופיע גם על גבי דגל העיר, שם מופיע בצבעים הפוכים, שדה הסמל בצבע ירוק והאיורים בו בצבע כתום.

בשנת 2022, עוצב סמליל ממותג לרגל חגיגות 120 שנים לעיר הכולל את שמה כאשר האות ס' מזכירה בצורתה תפוז כעצי ההדר בראשית העיר. סמל המגן הוטמע בקטן בתחתית הכיתוב המעוצב ולצידו הסלוגן "יש רק אחת כזו". הסמל משמש מאז כמיתוג העיר ללא ציון הספרות.

== היסטוריה ==
בול הדואר עליו הופיע סמל העיר
הסמל עוצב על ידי יעקב אבוקאי בשנת 1953 לכבוד חגיגות היובל להקמתה של העיר.

סמל זה הונצח על בול של דואר ישראל שהונפק ב-18 באוקטובר 1970 בערך נקוב של 0.2 ל"י בעיצוב האחים שמיר.

== קישורים חיצוניים ==

*צוות גאוגרפיה, [https://lib.cet.ac.il/Pages/item.asp?item=19733&kwd=2442 סמל העיר כפר סבא – מה הוא אומר?], המרכז לטכנולוגיה חינוכית

== הערות שוליים ==

כפר סבא
קטגוריה:כפר סבא: תרבות
Pie Jesu

"Pie Jesu" (בלטינית מקורית: "Pie Iesu") הוא סינגל שהוקלט על ידי הזמרת-יוצרת האנגלייה שרה ברייטמן, בהשתתפות המוזיקאי פול מיילס-קינגסטון, מתוך אלבום המחזמר, Requiem, של "רקוויאם".<ref name=":0"></ref> השיר יצא לאור במרץ 1985, על ידי חברת התקליטים EMI, כסינגל מתוך הפסקול.<ref name=":0" />

השיר הגיע למקום השלישי במצעד הסינגלים הבריטי.<ref name=":1"></ref>

== רקע וכתיבה ==
השיר נכתב על ידי אנדרו לויד ובר והופק על ידי דייוויד מאריי.<ref></ref> שם השיר נלקח מתוך הפיוט, "דיאס אירה" ומוזכר לעיתים קרובות במסגרת מוזיקלית של רקוויאם כמוטט. השיר הוקלט עשרות פעמים במרוצת השנים, תוך שאחד לאחד משיריהם הידועים ביותר של שרה ברייטמן ואנדרו לויד ובר.<ref name=":1" />

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.1 מיליון השמעות.<ref></ref>

== גרסאות כיסוי ==
במרוצת השנים הוקלט ובוצע השיר פעמים רבות, על ידי מוזיקאים ומוזיקאיות שונים ושונות:
* Celtic Woman<ref></ref>
* שרלוט צ'ורץ'<ref></ref>
* אנדרה ריו<ref></ref>
*סיסל שירשבה<ref></ref>
*סטייפן האוזר<ref></ref>
*הפריסטס<ref></ref>
*אנה נטרבקו<ref></ref>
*גרגוריאן<ref></ref>
*היילי וסטנרה<ref></ref>
*טאריה טורונן<ref></ref>

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!הממלכה המאוחדת (BPI)<ref></ref>
|כסף
|250,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|מרץ 1985
|תקליט
|EMI
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 1985
קטגוריה:סינגלים מ-1985
קטגוריה:שירי שרה ברייטמן
קטגוריה:שירים ממחזות זמר
קטגוריה:שירים על ישו
קטגוריה:שירים על מוות
קטגוריה:סינגלים בהוצאת EMI רקורדס
אסחאק אפנדי

אסחאק אפנדי או חוג'ה איסחאק אפנדי (בערך 1774 בארטה - 1835 בסואץ) היה מתמטיקאי ומהנדס עות'מאני יהודי.

== חייו ==
אסחאק אפנדי נולד בארטה (כיום ביוון), כנראה בשנת 1774, למשפחה יהודית. אביו התאסלם<ref></ref> ולאחר מותו האיש נסע לאיסטנבול, שם למד מתמטיקה ושפות זרות, ולבסוף שלט בצרפתית, בלטינית, ביוונית בעברית, בטורקית, בערבית ובפרסית<ref name="Lewis"></ref>.

במסגרת ניסיונותיו של הסולטן מהמוט השני להפוך את האימפריה למודרנית, בשנת 1816 הוא מונה למורה (ומכאן התואר שלו חוג'ה, שפירושו "מאסטר, מורה") בבית הספר הקיסרי להנדסה צבאית (ממנו התפתחה האוניברסיטה הטכנית באיסטנבול). ביולי 1824 הוא מונה גם כמתורגמן ( דרגומן) לשער הנשגב, תפקיד אותו מילא עד 1828/1829. אז הוא פוטר, אולי בגלל החשש של מזכיר המדינה (ראיס אלכותב) פרטב פאשה שהוא עשוי לתפוס את מקומו. במהלך מלחמת רוסיה-טורקיה, אסחאק אפנדי פיקח על הקמת מבצרים, לפני שחזר לתפקיד ההוראה בבית הספר הקיסרי להנדסה צבאית, שם עלה להיות בדצמבר 1830 או בינואר 1831 מדריך ראשי (בשוקה). בתפקיד הזה, הוא ניסה בהצלחה מסוימת לבצע רפורמה בתוכנית הלימודים ולהעלות את הרמה החינוכית של הפקולטה, אך קודמו בתפקיד, זייד עלי פאשה, בעל השפעה הצליח באמצעות קשריו בבית המשפט לשלוח אותו לאל-מדינה באצטלה של "חג'", וכמו כן גם לתפקיד מפקח על שחזורים שונים לאתרים הקדושים שם. בשובו לאיסטנבול בשנת 1835 הוא נפטר בסואץ שם גם נקבר.

== עבודותיו ==
יצירתו העיקרית, מג'מועה-י עולום-י ריאזיה (Madjmuʿa-i ʿUlum-i Riyaziyye: "עבודות שנאספו על מדעי המתמטיקה"): טקסט המורכב מארבעה כרכים שפורסם בין השנים 1831 ו-1834. הוא הכיל תרגומים, בעיקר לכתבים צרפתיים בני הזמן למתמטיקה, פיזיקה, כימיה וגאולוגיה ומילא תפקיד מכריע בהכנסת מושגים מדעיים עכשוויים רבים לעולם המוסלמי: על פי האנציקלופדיה של האסלאם, זו הייתה "העבודה הראשונה בטורקית על מדעי הפיזיקה והטבע המודרניים" בזכות הוספת "המינוח המדעי, המבוסס על ערבית, שהיה בשימוש בטורקיה עד שנות השלושים של המאה העשרים ובחלק ממדינות ערב אף עוד מאוחר יותר". הוא גם כתב מספר עבודות שתורגמו בעיקר ממסמכים אירופיים, בנושא מדעי הנדסה והצבא.

== הערות שוליים ==

קטגוריה:מתרגמים מצרפתית
קטגוריה:מתרגמים יהודים
קטגוריה:האימפריה העות'מאנית: אישים
קטגוריה:מהנדסים יהודים
קטגוריה:ילידי 1774
קטגוריה:נפטרים ב-1835
The Music of the Night

"The Music of the Night" (בעברית: "נעימת הלילה") הוא סינגל שהוקלט על ידי הזמרת-יוצרת האנגלייה שרה ברייטמן ומייקל קרופורד, מתוך אלבום המחזמר The Phantom of the Opera של "פנטום האופרה".<ref name=":0"></ref> השיר יצא לאור בשנת 1986, על ידי חברת התקליטים פולידור רקורדס, כסינגל מתוך האלבום.<ref name=":0" />

השיר הגיע למקום השביעי במצעד הסינגלים הבריטי.<ref></ref>

== רקע וכתיבה ==
השיר הולחן והופק על ידי אנדרו לויד ובר ונכתב על ידי לויד ובר, ביחד עם צ'ארלס הארט וריצ'רד סטילגו.<ref></ref><ref></ref> השיר התפרסם במקור על ידי מייקל קרופורד; השחקן שגילם את הפנטום גם בתיאטראות וסט אנד וגם בתיאטראות ברודוויי.<ref></ref> השיר הוקלט פעמים רבות,<ref></ref> נמכר במיליוני עותקים ברחבי העולם ותורגם לשפות רבות.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות.<ref></ref>

== הקלטות ==
כדי לקדם את פתיחתו של "פנטום האופרה" בלונדון, צילמו מפיקי ההפקה (רילי יוזפול גרופ) סרטון בכיכובם של קרופורד ושרה ברייטמן (מבלי שהם שרים).

בנוסף, השיר הוקלט על ידי אמנים רבים:
* 1992: שרה ברייטמן הקליטה את "The Music of the Night" עבור אלבומה, Sarah Brightman Sings the Music of Andrew Lloyd Webber.<ref></ref> בגרסה זו יש שורות שונות ויש החלפה בין השורה "To the power of the music that I write" לשורה "To the harmony which dreams alone can write".
* 1993: קרופורד הקליט את השיר כדואט עם ברברה סטרייסנד עבור אלבומה, Back to Broadway.<ref></ref>
* 2010: מריל דייוויס וצ'רלי וייט השתמשו בשיר כשרקדו ריקודי קרח באולימפיאדת ונקובר וזכו במדליית כסף.
* 2010: מארק וינסנט הקליט את השיר עבור אלבומו, Compass.<ref></ref>
* 2012: ג'קי אוונצ'ו ביצעה את השיר במהלך אחת מהופעותיה, תוך שהגרסה נכללה באלבומה, Songs from the Silver Screen.<ref></ref> גרסה זו כללה את השורה "compose the music of the night".
*2016: מאורו קלדרון הקליט את השיר עבור אלבומיו Broadway ו-Éxitos.<ref></ref><ref></ref>
*2016: מרינה פריור ומארק וינסנט הקליטו את עבור אלבומם המשותף, Together.<ref></ref>
*2019: אלינה זגיטובה השתמשה בשיר בתוכנית הקצרה שלה, בזמן שזכתה בתואר "אלופת העולם לשנת 2019 באירוע נשים".

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|1986
|תקליט
|פולידור
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 1986
קטגוריה:סינגלים מ-1986
קטגוריה:פנטום האופרה
קטגוריה:שירי שרה ברייטמן
קטגוריה:שירי ברברה סטרייסנד
קטגוריה:שירים באנגלית
קטגוריה:שירים שהולחנו על ידי אנדרו לויד ובר
קטגוריה:שירים ממחזות זמר
קטגוריה:שירים על לילות
קטגוריה:בלדות משנות ה-1980
קטגוריה:בלדות פופ
קטגוריה:שירים המעורבים במחלוקות הקשורות לפלגיאט
קטגוריה:סינגלים בהוצאת פולידור רקורדס
יוד קרת קא חזינא הכא

יוד קָרֶת קא חזינא הכא הוא ניב ארמי-תלמודי, שפירושו הוא, שההסבר המובא מאריך שלא לצורך. יש הסוברים ש"יוד קרת" הוא שם חכם.

==מקור הביטוי==
מקור הביטוי הוא בתלמוד הבבלי, במסכת קידושין, בסוגיה העוסקת בדיני הענקה:

התלמוד מצטט את הברייתא האומרת שהמענק שהאדון נותן לעבד עברי שייך לו, והמענק הניתן לאמה עברייה שייך לה, ותמה מדוע הברייתא נצרכה לומר את הדין הפשוט האומר שהמענק הניתן לעבד שייך לו, ורב יוסף ענה, ש"יוד קרת קא חזינא הכא", כלומר: אכן קשה מדוע התנא של הברייתא הזו האריך ללא צורך.

==כשם חכם==
רבי יהודה בן קלונימוס משפיירא מפרש בספרו ערכי תנאים ואמוראים שהוא שמע הפשט שהכוונה להאמורא רבי יוסי דמן יוקרות, וכן הרב אהרן הימן מביא שעל פי פירוש הערוך "יוד קרת" הוא שם חכם. אמנם הרב ראובן מרגליות חלק על הגדרה זו, ולדבריו זהו שם מקום. פירוש זה מקשר את הכינוי "יוד קרת" לעירו של רבי יוסי דמן יוקרת.

==פירושים מילוליים==
הראשונים נחלקו בפירושו המילולי של המשפט. רש"י פירש שמשפט זה הוא משל: . לפי רש"י, רב יוסף מדמה את דין נתינת המענק לעבד עברי עצמו, לאות יו"ד שהיא האות הקטנה באותיות האלפבית, משום שדין זה אינו צריך התייחסות בברייתא בפני עצמה, ובכל זאת קיבל בברייתא זו התייחסות משמעותית ונעשה כעיר גדולה. לעומתו, הסביר הרב יהושע בועז בחיבורו מסורת הש"ס בשם אחד הגאונים, כי כוונת רב יוסף היא לעיר ששמה "יוד קרת"", שנוסף לה הכינוי "קרת" (עיר בארמית) שלא לצורך, בדומה לדין המובא בברייתא.

הרב רפאל מאמו בספרו שבו ואחלמה מסביר את הביטוי באופן נוסף, על פי העובדה שרב יוסף, אשר אמר את הביטוי, היה עוור, ולכן לא היה יכול לקרוא בתורה, מחמת האיסור דברים שבכתב אי אתה רשאי לאמרם בעל פה, אלא היה לומד את התרגום. הוא אומר, שבכל פעם בה למד רב יוסף בפסוק שמילותיו זהות לתרגומו (למשל פסוק שיש בו שמות אישים ומקומות), היה שמח על שזכה לקרוא את הפסוק ככתבו. לכן, כשלמד רב יוסף את הפסוק מספר איוב, (), היה מתעצב כיוון שתרגום המילים "עלי קרת" הוא "על קרתא", ואם איוב לא היה מוסיף את האות יו"ד למילה "עלי", מילות הפסוק והתרגום היו שווים. ולפי זה אומר הרב רפאל מאמו, שכוונת רב יוסף הייתה לדמות את הברייתא שהאריכה ללא צורך, לאיוב שהוסיף את האות יו"ד לפני המילה "קרת" ללא צורך, וגרם לכך שהפסוק והתרגום אינם שווים.

לפי שלשה פירושים אלו, כוונתו של רב יוסף היא לומר שהברייתא האריכה ללא צורך. לעומת זאת, הריטב"א מביא בשם הראב"ד פירוש נוסף, האומר שדבריו של רב יוסף מוסבים על אדם ששמו היה "יו"ד קרת", שהיה אדם בעל אופי קשה ולא היה חס אפילו על בניו ובנותיו, וכמו שאדם זה היה אדם בעל אופי קשה, גם קושיה זו קשה ואין עליה תירוץ.

==השימוש בביטוי==
הביטוי משמש בספרות התורנית כתמיהה על אריכות מיותרת של שאלה או חיבור. למשל, רבי יעקב שאול בספרו מגן שאול, משתמש בביטוי על מנת לבטא את תמיהתו על הארכת הרמב"ם שלא לצורך:

דוגמה נוספת ניתן למצוא בשו"ת מהרש"ך:

==ראו גם==
* ביעתא בכותחא

==קישורים חיצוניים==
* 
==הערות שוליים==

קטגוריה:מונחים תלמודיים
קטגוריה:מילים וביטויים בארמית
קטגוריה:ניבים וביטויים חז"ליים
חזה דם

צילום רנטגן המדגים הצטברות דם בצדו השמאלי של החזה
חזה דם ׁׁ(בלועזית: Hemothorax, בתעתיק לעברית: המוטורקס) הוא מצב רפואי בו מצטבר דם בחלל האדר (בין שני הקרומים של האדר). חזה דם נגרם כתוצאה מפגיעת טראומה קהה או חודרת, לעיתים נדירות מאוד הוא מתרחש באופן ספונטני. הסיבה השכיחה לחזה דם היא דימום מעורק בין צלעי.

מכיוון שחזה דם נגרם כתוצאה מטראומה, לעיתים החבלה גורמת במקביל גם לחזה אוויר, מצב זה מכונה פניאוהמוטורקס (Pneumohemothorax).

הצטברות הדם פוגעת בתהליך הנשימה, בכל ריאה יכולים להצטבר קרוב ל-3 ליטר של דם, בדרך כלל סיבת המוות בחזה דם מאסיבי הוא כתוצאה מאיבוד דם.
==אבחנה==
ניתן לאבחן חזה דם באמצעות האזנה לקולות הנשימה (הם נחלשים בחזה דם), והחזר עמום בניקוש. במקרה של דימום ממושך המטופל יציג סימני הלם.

בצילום חזה ניתן לראות עכירות המופיעה תחילה בבסיס הריאה ואחר כך הולכת וגדלה (בצילום בשכיבה העכירות מתפשטת על פני כל הריאה ובישיבה ניתן לראות נוזל בחלק התחתון של הריאה).

==טיפול==
הטיפול בחזה דם כולל החדרת נקז חזה רחב לבית החזה, ושאיבה רציפה של הדם. אצל מרבית החולים הדימום פוסק באופן עצמוני ולכן די בטיפול זה. אם הדימום אינו נעצר (או שקצב הדימום הוא יותר מ-100–200 סמ"ק לשעה), יש לבצע טורקוטומיה (ניתוח הריאה בשיטה פתוחה) ולקשור את כלי הדם המדמם.
==קישורים חיצוניים==

* 

קטגוריה:מחלות אדר
קטגוריה:פציעות בבית החזה
קטגוריה:מחלות מערכת הנשימה
יחסי מלזיה–ספרד

יחסי מלזיה–ספרד הם יחסי החוץ הדו-צדדיים בין מלזיה לספרד. 

== היסטוריה ==
ספרד כוננה יחסים דיפלומטיים עם מלזיה ב-12 במאי 1967 ושגרירויות מלזיה וספרד נפתחו בשנת 1986.<ref name="espm"></ref> ביקור ממלכתי ראשון נערך על ידי יאנג די-פרטואן אגונג המלזי התשיעי מאזלאן שאה ביולי 1992 ואילו מלך ספרד חואן קרלוס עם המלכה סופיה ביקרו במלזיה ב-4 באפריל 1995.

== יחסים כלכליים ==
בשנת 2011, סך היצוא המלזי לספרד עמד על 620 מיליון דולר ואילו היצוא הספרדי למלזיה היה בשווי כ-320 מיליון דולר.<ref></ref> מלזיה היא המדינה בה ההשקעה הספרדית הגדולה ביותר בדרום-מזרח אסיה מרוכזת בעיקר עם נוכחות גדולה של חברות ספרדיות ואילו נוכחותן של חברות מלזיות בספרד קטנה יחסית.<ref></ref><ref name="esp"></ref> אחת החברות הספרדיות, GMV, מעורבת גם בפיתוח הרכבת המהירה המוצעת בין קואלה לומפור לסינגפור.<ref></ref> הייצוא הספרדי העיקרי למלזיה כולל מכונות חשמל, ברזל ופלדה, דשנים, כימיקלים וטקסטיל ואילו הייצוא העיקרי של מלזיה לספרד כולל רכיבי גומי, שמן דקלים ומכשירים חשמליים. שתי המדינות היו גם בתהליך להגביר את קשרי הסחר במיוחד בתיירות ובתעשייה הימית.<ref></ref> בין שתי המדינות נחתם הסכם בדבר הימנעות ממס כפול והתחמקות פיסקלית.<ref></ref><ref></ref> קיימת גם לשכת המסחר והתעשייה הספרדית המלזית.<ref></ref>

== נציגויות דיפלומטיות ==
* מלזיה מחזיקה בספרד שגרירות במדריד.<ref></ref>
* ספרד מחזיקה במלזיה שגרירות בקואלה לומפור.<ref></ref>

== הערות שוליים ==
Nuummioq

Nuummioq הוא סרט דרמה גרינלנדי משנת 2009 בבימויים של אוטו רוסינג וטורבן בק ובהפקתו של מיקיסוק ה. לינגה. "Nuummioq" פירושו "אדם מן נוק" בגרינלנדית. הקרנת הבכורה של הסרט התקיימה בעיר נוק ב-31 באוקטובר 2009.

== עלילה ==
מאליק, עובד בניין בן 35 מהעיר נוק מגלה את אהבת חייו בתקופה בה הוא מאובחן כחולה סרטן. הוא עומד בפני הבחירה האם להישאר בגרינלנד עם ניווי, האישה שבה התאהב - או לעזוב לדנמרק בחיפוש אחר טיפול רפואי.<ref name="suluk2010_4"></ref><ref></ref>

== הפקה ==
Nuummioq הוא הסרט העלילתי הראשון שהופק כולו בגרינלנד. הצילומים החלו ב-4 באוגוסט 2008 באזור שסביב נוק.<ref name="start"></ref> התסריט נכתב על ידי טורבן בק על פי רעיון מקורי מאת אוטו רוסינג.

התסריטאי טורבן בק התייעץ לגבי הסרט בהפקה מוקדמת ובשל בעיות אישיות עם דיכאון של הבמאי אוטו רוסינג, בהמשך קיבל בק תפקידי בימוי והשלים את הסרט עם המפיק מיקיסוק ה. לינגה. הוא קיבל קרדיט משותף כבמאי יחד עם אוטו רוסינג.<ref name="variety"></ref>

הסרט הופק על ידי מיקיסוק ה. לינגה מ-3900 Pictures, בחסות Royal Arctic Line, חברת ההובלה הממלכתית הגרינלנדית.

== צוות שחקנים ==
צוות השחקנים כלל שחקנים מקצועיים וחובבניים מגרינלנד ודנמרק:<ref name="film"></ref>
* לארס רוסינג בתפקיד מאליק
* יוליה ברתלסן בתפקיד ניווי
* אנגונגואק לארסן בתפקיד מיקאל
* מאיוס אולסן בתפקיד חקלאי כבשים
* מקה קלייסט בתפקיד סבתא
* עמוס אגדה בתפקיד סבא
* מורטן רוסה בתפקיד קרסטן
* אלסה דניס בתפקיד רופאה
* אניה יוקימסן בתפקיד תיירת
* אולריקה הולם בתפקיד בחורה בבר
* מריה פ. קיירולף בתפקיד אחות
* ארנאציאק ריימר אריקסן בתפקיד לילי
* סוריה פפריונג בתפקיד מלצר במסעדה
* יוהנס מדסן בתפקיד אישה בחממה
* קרסטן סומר בתפקיד לקוחה בחממה

== ביקורות ==
Nuummioq הוקרן לראשונה בפסטיבל הסרטים סאנדנס 2010 לאחר שנבחר בתחרות הדרמטית הקולנועית העולמית.<ref></ref> קבלת הסרט הייתה חיובית, והתמקדה באווירה המצוברחת שמזכירה את עבודותיו של אינגמר ברגמן.<ref></ref>

הוא הפך לסרט הגרינלנדי הראשון שהוגש לפרס האוסקר לסרט הזר הטוב ביותר,<ref></ref> אך הוא לא הגיע לרשימה הקצרה הסופית.<ref></ref>

== קישורים חיצוניים ==
* 

== הערות שוליים ==

קטגוריה:סרטי 2009
קטגוריה:סרטים גרינלנדיים
קטגוריה:סרטים שצולמו בגרינלנד
קטגוריה:נוק
ג'ונתן צ'ייס

ג'ונתן צ'ייס (באנגלית: Jonathan Chase; נולד ב-26 באוקטובר 1979) הוא שחקן קולנוע וטלוויזיה אמריקאי.

== ביוגרפיה וקריירה ==
צ'ייס נולד כג'ונתן שיין גרינפילד בפלנטיישן, פלורידה. הוא בוגר אוניברסיטת פלורידה, הוא ידוע בתפקידו כקאש במהלך העונה האחרונה של סדרה הטלוויזיה "אחד על אחד". צ'ייס הופיע בסרטים "The Gingerdead Man" משנת 2005 מול גארי ביוסי, עוד סרט גאה משנת 2006 ו-"Dead Tone" משנת 2007, הוא שיחק בתפקיד אורח בסדרת הטלוויזיה "ורוניקה מארס" ובסדרה זוכת פרס אמי, "מונק".

בעיר ניו יורק, צ'ייס התאמן עם המשמר האזרחי, וחיזק את כישורי האלתור שלו ואת העיתוי הקומי.<ref name="Suspicious Behaviour"></ref>

בשנת 2009 היו לצ'ייס תפקידי משנה בסרט "All About Steve", בכיכובה של סנדרה בולוק, ובסרט בכיכובו של ג'רארד באטלר, "גיימר". הוא גם הקול מאחורי פטריק קונולי במשחק הווידאו L.A. Noire משנת 2011, שפותח על ידי חברת Rockstar Games.

צ'ייס גילם את סם פרקר בסיטקום "Love Thy Neighbor", שהוקרן בבכורה ב-29 במאי 2013, ושיחק בסרטו של טיילר פרי "חג המולד של מדיאה".

וגילם את אלן בסדרה "American Woman" מ-2018.

בשנת 2020 שיחק בסרט "איך לאמן את בעלך".

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת פלורידה
קטגוריה:פלורידה: אישים
קטגוריה:אמריקאים שנולדו ב-1979